RIEŠENIE ENVIROMENTÁLNEJ ZÁŤAŽE

 Programové vyhlásenie vlády aj v oblasti životného prostredia dáva dôraz na zvýšenie kvality produkovaných potravín a očisty celého potravinového reťazca.

 V Nižnom Hrušove bol 20.11.2020 predstavený program riešenia najťažšej environmentálnej záťaže nielen na Slovensku, ale pravdepodobne aj v celej EÚ. Za účasti ministra pôdohospodárstva rozvoja vidieka Jána Mičovského, predsedu Výboru pre pôdohospodárstvo a životné prostredie Jaroslava Karahutu, Ústredného riaditeľa ŠVPS prof. Bíreša a generálnej riaditeľky UKSÚP Jany Vargovej, bol predstavený prítomným starostom obcí susediacimi so skládkou Poša a bývalou chemičkou v Strážskom, projekt detoxikácie pôdy, ktorý bude prvým krokom k očiste celého potravinového reťazca.

 Už v mesiaci november 2020, po úspešných testoch v mesiacoch august – október 2020 a po dohode s ministrom Mičovským, sa začnú odbery vzoriek pôdy a už v jari sa začne prvá plošná aplikácia, s cieľom odstránenie nebezpečných PCB látok, ale aj arzénu a ďalších toxických záťaží, ktoré trápia obyvateľov Zemplína už viac ako 30 rokov.

 Detoxikácia sa bude realizovať ekologicky vyhovujúcimi a schválenými produktami na báze aktivovaných huminových kyselín a zeolitu.

 Záleží nám na tom, v akom prostredí žijeme a kde produkujeme naše slovenské potraviny.